[ca] La sostenibilitat econòmica dels mitjans de comunicació és una prioritat per a les societats democràtiques. Tanmateix, en un entorn digital enormement competit, és un fet que, per una banda, els mitjans han perdut la seva anterior posició de monopoli informatiu i, per altra, s'enfronten a uns nivells creixents de desinterès en les notícies arrossegats per la polarització política, la desconfiança en les institucions i la desinformació que s'estén fàcilment a les xarxes socials. En aquest context, potenciar la rellevància i l'engagement de les audiències és crític per assegurar els ingressos a través de les diferents fonts de finançament que els mitjans necessiten per la seva supervivència a llarg termini. És per això que aquest treball té per objectiu entendre l'abast d'aquests conceptes perquè puguin ser millor interpretats i portats a la pràctica per part dels professionals de les empreses periodístiques. Per al desenvolupament d'aquesta investigació, hem identificat i intentat dilucidar, en primer lloc, la visió de l'acadèmia sobre la rellevància i l'engagement. De la mateixa manera, hem portat a terme una tasca d'aclariment de la perspectiva de la indústria. Per complementar els resultats obtinguts, hem fet una consulta a experts mitjançant entrevistes semiestructurades. Aquesta triangulació de dades i metodologies ens ha permès identificar una sèrie d'estratègies i mesures concretes sobre les quals basar un possible model de viabilitat econòmica a llarg termini per a mitjans de comunicació. Dels estudis anteriors, es conclou que els conceptes de rellevància i engagement són polièdrics i solament poden ser abordats de manera adequada mitjançant la seva desagregació en tres dimensions operatives: la reputació, la visibilitat i la fidelització d'audiències. A partir de les anàlisis operacionals d'aquestes dimensions, aconseguim un total de 337 recomanacions o bones pràctiques en forma, bé d'accions, bé de mètriques per a poder millorar la rellevància i l'engagement d'un mitjà de comunicació. Aquestes recomanacions han estat la base de la nostra proposta d'un marc de treball per estudiosos i professionals dels mitjans de comunicació que anomenem Models d'activació de la rellevància i l'engagement d'audiències o MAREA pel seu acrònim. Així, la MAREA, que és un dels principals resultats de la nostra investigació, identifica set paràmetres amb 57 indicadors d'acció. Els paràmetres marquen les grans línies d'actuació adreçades a complir objectius essencials per assolir la sostenibilitat econòmica: escala o la consecució d'una massa crítica, orientació a l'usuari, desenvolupament organitzacional, abandonament o atenció al subscriptor, valor diferencial, transparència i reconeixement. Com es pot veure, perquè sigui efectiva, la sostenibilitat dels mitjans ha de cobrir aspectes estratègics i tàctics. Tot i que les accions constitueixen el fonament de la MAREA, el nostre instrument també incorpora 17 indicadors mètrics que ajuden a establir un punt de partida a l'hora de definir plans de millora. Els models d'activació que resulten del nostre treball són una eina d'orientació per als mitjans de comunicació amb estructures petites i mitjanes. Per tant, són d'interès principalment pels emprenedors periodístics. També, en proposar un conjunt detallat d'elements tractats de forma sistemàtica, la MAREA aporta variables perquè investigadors i professionals puguin explorar-les, o bé descobrir-ne d'altres inspirades pel nostre model. D'aquesta manera, la MAREA és una aportació genuïna de la nostra investigació que té implicacions socials i acadèmiques.

[en] Ensuring the sustainability of news media is paramount in democratic societies. However, in today's hypercompetitive digital landscape, it is a fact that news media no longer hold their previous monopoly over public information. Consequently, they grapple with the daunting task of combating public disengagement, exacerbated by diminishing interest in the news due to political polarization, distrust in institutions, and misinformation easily spread on social media. In such a context, boosting relevance and audience engagement is a priority task to assure the income stability necessary for long-term viability. The motivation behind this work is to delve into the interpretation and practical implementation of these two concepts within the day-to-day operations of news media organizations. We started by analyzing the state of the art of relevance and audience engagement within academia. We proceeded similarly, clarifying the industry perspective on the same matters. Subsequently, we sought to validate these insights by consulting with experts through semi-structured interviews to identify the best practices around strategies and measurement. This combination of data and methods has allowed us to determine a series of strategies and specific measurements to base a possible longterm economic viability model for news media. These previous studies yield two significant results: first, the conclusion that the concepts of relevance and engagement are multifaceted and can only be adequately addressed by disaggregating them into three operational dimensions, namely reputation, visibility, and audience loyalty. Second, we have compiled 337 best practices or recommendations from the operational analysis of the abovementioned dimensions. These recommendations form the basis of our proposed framework for scholars and news media professionals, which we named "Relevance and Audience Engagement Activation Models" (MAREA, for its Spanish acronym). Our model identifies seven parameters and 57 action indicators. These parameters encompass strategies aimed at achieving essential targets for financial viability: scale, or the ability to reach a critical mass; user orientation; organizational development; churn rate; differential value; transparency; and recognition. The model shows how economic sustainability covers strategic and tactical levels that are equally needed to attain it. Furthermore, it also reveals that, while actions are its backbone, metrics play a significant role in establishing a starting point from which news media organizations can define a course of action or improvement plan. This way, MAREA is completed with 17 metric indicators. Our model is designed to serve a dual purpose. It is a guiding resource for small-scale news media, providing much-needed support for journalistic entrepreneurs. At the same time, it offers a comprehensive combination of elements derived from systematic analysis, which can aid academics and practitioners in further studying these or other variables that our methodology can inspire. In this way, our model serves both social and academic purposes.